बीएसएफ एरिया में झाड़ियों में लगी आग 1 किमी तक फैली
जोधपुर | मंडोरस्थित बीएसएफ ट्रेनिंग सेंटर के पास झाड़ियों में शुक्रवार को आग लग गई। यह आग एक किलोमीटर तक फैल गई, जिसे बुझाने में दमकल कर्मियों को साढ़े तीन घंटे लगे। मंडोर स्थित बीएसएफ ट्रेनिंग के पास झाड़ियों में शुक्रवार को दोपहर ढाई बजे आग लग गई। सूचना मिलने पर मौके पर नागौरी गेट फायर स्टेशन से फायर प्रभारी दलपत कलाल, फायरमैन नरेंद्र सिंह, चालक बाबूलाल और मंडोर फायर स्टेशन से फायरमैन गुमानाराम दमकल गाड़ी लेकर आए और आग बुझाना शुरू किया। दोनों गाड़ियों का पानी खाली हो गया तो बीएसएफ परिसर में लगे ट्यूबवैल से उन्हें कई बार भरा गया और साढ़े तीन घंटे की मशक्कत के बाद शाम छह बजे आग पर काबू पाया गया। आग लगने के कारणों का पता नहीं चल सका है।
hin_Deva hin_Deva